Source: https://www.eduskunta.fi/FI/Vaski/sivut/trip.aspx?triptype=ValtiopaivaAsiakirjat&docid=stvm+37/2006
Timestamp: 2020-07-04 23:43:21+00:00

Document:
SOSIAALI- JA TERVEYSVALIOKUNNAN MIETINTÖ 37/2006 vp
StVM 37/2006 vp - HE 173/2006 vp
Eduskunta on 10 päivänä lokakuuta 2006 lähettänyt sosiaali- ja terveysvaliokuntaan valmistelevasti käsiteltäväksi hallituksen esityksen valtion eläkelaiksi ja eräiksi siihen liittyviksi laeiksi (HE 173/2006 vp).
neuvotteleva virkamies Erik Strömberg, valtiovarainministeriö
Eläketurvan sisältöön kuten eläkkeen karttumiseen, eläkeikään, eläkkeen laskentatapaan tai eläkkeen saamisedellytyksiin ei ehdoteta muutoksia, vaan ne jäisivät vuoden 2005 alusta lukien voimassa olleen lainsäädännön mukaisiksi. Ennen vuotta 2007 voimassa ollut valtion eläkelainsäädäntö ehdotetaan pääosin kumottavaksi niin, että sen säännökset kuitenkin jäävät edelleen koskemaan ennen vuotta 2007 voimassa olleista palveluksista ennen vuotta 2007 karttunutta eläketurvaa.
Eläkkeiden muutoksenhakua koskevat säännökset muuttuisivat sen takia, että ensimmäisenä muutoksenhakuasteena oleva valtion eläkelautakunta lakkautettaisiin ja yhdistettäisiin yksityisen alan työeläkeasioiden muutoksenhakulautakunnan ja kuntien eläkelautakunnan kanssa yhdeksi yhteiseksi eläkelautakunnaksi, työeläkeasioiden muutoksenhakulautakunnaksi.
Työnantajan eläkemaksun yhteydessä ehdotetaan, että aletaan periä hoitokuluosaa, jolla rahoitettaisiin valtion eläketurvan toimeenpano.
Laki valtion eläkerahastosta ehdotetaan säädettäväksi uudestaan, koska eläkkeiden rahoitusta koskevat säännökset otettaisiin uuteen valtion eläkelakiin.
Esityksen taustalla on tarve yhteensovittaa valtion eläkejärjestelmä vuoden 2007 alusta voimaan tulevan yksityisten alojen palkansaajien työeläkkeitä koskevan uuden työntekijän eläkelain (TyEL) kanssa. Yhteensovittamisen yhteydessä valtion eläkelaki on päädytty kirjoittamaan kokonaan uudelleen. Valiokunta toteaa, että uusi laki merkittävästi selkeyttää ja nykyaikaistaa sääntelyä ja samalla yhtenäistää eläkelainsäädäntöä, kun nyt ehdotettu laki systematiikaltaan, rakenteeltaan sekä myös sisällöllisesti pääsääntöisesti vastaa paitsi työntekijän eläkelakia myös kunnallista eläkelakia.
Valtion eläketurvaan ehdotettavat sisällölliset muutokset ovat pääosin vastaavat kuin yksityisten alojen työntekijäin eläkelakiin ja kunnalliseen eläkelakiin vuoden 2007 alusta tulevat muutokset. Uudistus merkitsee vakuutetun kannalta parannuksia muun muassa osa-aikaeläkkeen saamisedellytyksiin sekä kuntoutusmahdollisuuksien selvittelyyn.
Merkittäväksi eroavuudeksi valtion ja yksityisen eläkejärjestelmän välille jää eläkeoikeuden vanhentumista sekä karttuneesta eläkkeestä annettavaa tietoa koskevat erilaiset säännökset. Valtion eläkejärjestelmään ei ehdoteta eläketurvaan vaikuttaville tiedoille erityistä vanhentumisaikaa. Valtiokonttori selvittää jatkossakin henkilön eläketurvaan liittyvät ansiot takautuvasti viittä vuotta pidemmältäkin ajalta, eikä oikeus eläkkeeseen vanhene viidessä vuodessa mahdollisten rekisteröinnin puutteiden vuoksi. Valtion eläketurvan piiriin kuuluville ei myöskään lähetetä vuosittain rekisteriotetta karttuneesta eläkkeestä, kuten yksityisellä sektorilla työskenteleville vuodesta 2008 alkaen. Sen sijaan Valtiokonttori tulee ilmoituksensa mukaan kehittämään sähköistä palvelujärjestelmää, jonka avulla valtion eläketurvaan kuuluva vakuutettu pystyisi seuraamaan eläkekarttumansa kehitystä.
Valiokunta pitää johdonmukaisena sitä, ettei eläketurvaan vaikuttaville tiedoille säädetä erityistä vanhentumisaikaa, koska Valtiokonttori ei toimita vakuutetuille vuosittain otetta, josta ilmenisi henkilön karttunut eläke ja johon merkityt tiedot vakuutettu voisi tarkistaa. Valiokunnan hyväksyessä työntekijän eläkelakiin vuosittain lähetettävää eläkeotetta koskevat säännökset oli jo tiedossa, ettei käytännöstä tule yhtenäinen, koska julkisen sektorin eläkelaitokset eivät tule järjestelmään mukaan.
TyEL:n säätämisen yhteydessä oli suunnitteilla, että julkisella sektorilla työskenteleville eläkeotteen vuosittain lähettäisi Eläketurvakeskus. Nyt saadun tiedon mukaan Eläketurvakeskus ei ainakaan lähivuosina tule lähettämään otetta niille työntekijöille, joilla on rekisteröity työskentelyä yksinomaan julkisella sektorilla, koska otteeseen eri eläkejärjestelmistä saatavat tiedot eivät toistaiseksi olisi kattavia. Puutteellisten otteiden lähettäminen aiheuttaisi hämmennystä sekä ruuhkauttaisi eläkelaitoksia kyselyillä ja heikentäisi vakuutettujen luottamusta eläkejärjestelmään. Tästä syystä otteiden lähettämistä niille henkilöille, joilla on työskentelyä ainoastaan julkisella sektorilla, olisi tarpeen lykätä ainakin siihen asti, kunnes ansaintarekisteristä saatavat tiedot olisivat kattavia.
Eläkeotteiden lähettämisen lykkäämistä julkisen sektorin osalta puoltaa myös se, että Eläketurvakeskuksen toimiminen julkisen sektorin eläkelaitosten yhteistyöelimenä vaatii lisäselvitystä. Eläketurvakeskuksen rahoitusta ja asemaa koskeva selvitystyö on parhaillaan vireillä sosiaali- ja terveysministeriössä. Valiokunta pitää kuitenkin erittäin tärkeänä, että julkisella sektorilla työskentelevien mahdollisuudet saada yksityissektorilla työskentelevien kanssa yhdenvertaisesti samanlainen tieto kokonaistyöeläketurvastaan mahdollisimman lyhyellä aikavälillä turvataan.
1. Valtion eläkelaki
104 §. Päätöksenteko ja päätöksen tiedoksiantaminen.
Pykälän 1 momentin mukaan Valtiokonttorin päätös annetaan tiedoksi hallintolain 59 §:ssä säädetyllä tavalla. Pykälän 2 momentin mukaan päätöksestä ja päätöksen allekirjoittamisesta annetaan tarkemmat säännökset tarvittaessa valtiovarainministeriön asetuksella. Koska hallintolaista poikkeavia säännöksiä ei voida antaa asetuksella, valiokunta ehdottaa, että asetuksenantovaltuus poistetaan ja koko pykälä muutetaan vastaavaan muotoon kuin kunnallisessa eläkelaissa. Päätöksen tiedoksianto tapahtuisi kirjeitse tai koneellisesti siten kuin sähköisestä asioinnista viranomaistoiminnassa annetussa laissa säädetään.
109 §. Viimeisen eläkelaitoksen tehtävät.
Pykälään ehdotetaan lisättäväksi uusi 2 momentti, jossa säädetään viimeisen eläkelaitoksen tehtävistä niissä tapauksissa, kun työntekijän eläketurva on eläketapahtumahetkellä tai viimeksi ennen eläketapahtumaa järjestetty muussa eläkelaitoksessa kuin Valtiokonttorissa.
121 §. Eläkkeen ja kuntoutusetuuden maksaminen sairausvakuutusrahastolle.
Pykälän 1 momentti ehdotetaan tarkistettavaksi sairausvakuutuslain osasairauspäivärahaa koskevien muutosten johdosta.
122 §. Eläkkeen maksaminen Kansaneläkelaitokselle tai työttömyyskassalle.
Pykälän 2 momentissa oleva virheellinen viittaus ehdotetaan oikaistavaksi koskemaan kansaneläkelain 45 §:ää.
126 §. Eläkkeen maksamisjärjestys.
Pykälän 1 momentin 2 kohdassa olevat viittaukset ehdotetaan tarkistettaviksi koskemaan 1.1.2007 voimaan tulevia yrittäjän eläkelakia sekä maatalousyrittäjän eläkelakia.
162 §. Muutoksen hakeminen.
Pykälän 2 ja 3 momenttia ehdotetaan täsmennettäväksi siten, että muutosta haetaan kirjallisella valituksella.
163 §. Muutoksen hakeminen viimeisen eläkelaitoksen päätösyhdistelmään ja EU-päätösten yhteenvetoon.
Pykälän 1 momenttiin ehdotetaan lisättäväksi menettelysäännökset valitusasiassa, jossa Valtiokonttorin päätös sisältyy muun eläkelaitoksen viimeisenä eläkelaitoksena antamaan päätösyhdistelmään.
167 §. Päätöksen oikaisu muutoksenhaun yhteydessä.
Pykälään ehdotetaan lisättäväksi täsmennykset valitusasian käsittelystä silloin, kun valitus koskee yksinomaan työkyvyn arviointia. Täsmennyksen johdosta pykälän 2 momenttia muutetaan ja pykälään lisätään uusi 5 momentti.
3. Laki valtion eläkerahastosta
7 §. Valtion eläkerahaston varojen sijoittaminen.
Voimassa olevan valtion eläkerahastosta annetun lain 5 §:n 5 momentissa on säännös siitä, että Vakuutusvalvontavirasto valvoo rahastoa. Vastaava säännös ehdotetaan lisättäväksi pykälän uuteen 2 momenttiin.
8—13 §
14—23 §
24—33 §
34—51 §
52—75 §
76—94 §
95—99 §
100—103 §
Jos työntekijän eläketurva on eläketapahtumahetkellä tai viimeksi ennen eläketapahtumaa järjestetty muussa julkisten alojen eläkelaitoksessa tai yksityisten alojen eläkelaitoksessa, tämä eläkelaitos hoitaa viimeisenä eläkelaitoksena 1 momentissa tarkoitetut tehtävät myös tämän lain mukaisen eläketurvan osalta. (Uusi)
115—120 §
123—125 §
127—131 §
132—142 §
143—145 §
146—161 §
Valtiokonttorin 7 luvussa tarkoitettuna viimeisenä eläkelaitoksena antamaan päätösyhdistelmään sovelletaan, mitä tässä luvussa säädetään päätöksestä. Kun Valtiokonttorin päätös sisältyy muun eläkelaitoksen 109 §:n 2 momentissa tarkoitettuna viimeisenä eläkelaitoksena antamaan päätösyhdistelmään, siihen haaetaan muutosta ja valitusasia käsitellään siten kuin muussa julkisten alojen eläkelaissa tai yksityisten alojen eläkelaissa säädetään. Tällöin muun julkisten alojen eläkelaitoksen tai yksityisten alojen eläkelaitoksen on siltä osin kuin valitus koskeen tämän lain mukaista eläketurvaa, pyydettävä valituksesta Valtiokonttorin lausunto. Lausuntoa ei pyydetä, jos valitus koskee yksinomaan työkyvyn arviointia.
164—166 §
Jos päätösyhdistelmästä tehty valitus koskee yksinomaan työkyvyn arviointia ja Valtiokonttori viimeisenä eläkelaitoksena hyväksyy sille toimitetussa valituksessa esitetyt vaatimukset, sen on annettava asiasta uusi, oikaistu päätösyhdistelmä. Jos se ei oikaise päätösyhdistelmää, menetellään siten kuin 168 §:n 1 ja 2 momentissa säädetään. Jos kysymyksessä on 111 §:ssä tarkoitettu tilanne ja yksityisten alojen eläkelaitos ei hyväksy valittajan vaatimuksia, Valtiokonttorin on siirrettävä valitus yksityisten alojen eläkelaitoksen päätöstä koskevalta osin työeläkeasioiden muutoksenhakulautakuntaan ja valituksen osalta menetellään siten kuin työntekijän eläkelain 9 luvussa säädetään. (Uusi)
Valtion eläkerahaston sijoitustoimintaa valvoo Vakuutusvalvontavirasto. Valvontamaksusta säädetään erikseen. (Uusi)

References: §
14
 §
24
 §
34
 §
52
 §
76
 §
95
 §
100
 §
123
 §
127
 §
132
 §
143
 §
146